ΦΥΛΛΟ ΕΡΓΑΣΙΑΣ ΓΙΑ ΤΗΝ ΤΑΥΤΟΠΡΟΣΩΠΙΑ ΚΑΙ ΕΤΕΡΟΠΡΟΣΩΠΙΑ (ΑΡΧΑΙΑ ΕΛΛΗΝΙΚΗ ΓΛΩΣΣΑ - Α’ ΓΥΜΝΑΣΙΟΥ)

Γεωργιάδης Μιχαήλ, Σχολικός Σύμβουλος Φιλολόγων

Α. (5 λεπτά)

**1.Ο Δημήτρης θέλει να μείνει μαζί μας**

**2.Η παρέα μας δεν θέλει να μείνει μαζί μας ο Δημήτρης**

**3. Εγώ νομίζω ότι ο Γιάννης κατάλαβε λάθος**

**4. Ο καθηγητής θεωρεί ότι οι μαθητές του δεν διαβάζουν αρκετά**

* Διαβάζουμε τις προτάσεις και βρίσκουμε τα υποκείμενά των ρημάτων τους, υπογραμμίζοντάς τα
* Τι παρατηρείτε;

Β. (10 λεπτά)

**1. Ὁ βασιλεύς λέγει ἐκείνους λύειν τήν ειρήνην**

**2. Ὁ Δαρεῖος ἐπιχειρεῖ καταλύειν τάς σπονδάς (**συνθήκες ειρήνης**)**

* Διαβάζουμε τις προτάσεις και υπογραμμίζουμε τα απαρέμφατά τους
* Αφού μεταφράσουμε τις προτάσεις, βρίσκουμε τα υποκείμενα των απαρεμφάτων:

1…………………………………………

2…………………………………………

ΒΟΗΘΕΙΑ: Για να μεταφράσουμε τις προτάσεις συμβουλευόμαστε, στη σελίδα 104 του βιβλίου, τον πίνακα για το ΑΠΑΡΕΜΦΑΤΟ

* Σε ποια από τις δύο προτάσεις , το υποκείμενο του ρήματος *είναι το ίδιο* με το υποκείμενο του απαρεμφάτου (**ταυτοπροσωπία**).
* Σε ποια από τις δύο προτάσεις, το υποκείμενο του ρήματος *είναι διαφορετικό* από το υποκείμενο του απαρεμφάτου (**ετεροπροσωπία)**; Ποια είναι η πτώση του;

Γ. Τώρα μπορείτε να συμπληρώσετε τον πίνακα που ακολουθεί (5 λεπτά)

|  |  |
| --- | --- |
| Ταυτοπροσωπία | Έχουμε όταν: |
| Ετεροπροσωπία  | Έχουμε όταν: |

Για να ελέγξετε, αν αυτά που γράψατε είναι σωστά, γυρίστε στη σελίδα 132 και κάνετε σύγκριση με αυτά που αναφέρονται εκεί. Αν χρειαστεί, διορθώστε αυτά που γράψατε.

Δ. (10 λεπτά)

Στα παραδείγματα που ακολουθούν, αφού γράψουμε τη μετάφραση, βρίσκουμε σε ποια από αυτά το υποκείμενο του ρήματος είναι το ίδιο με το υποκείμενο του απαρεμφάτου, κυκλώνοντας ανάλογα το Ε ή Τ που ακολουθεί σε κάθε πρόταση.

1. Οἱ Λακεδαιμόνιοι ἐπειρῶντο εἰσβάλλειν εἰς τήν Κιλικίαν Ε ή Τ

2. Κλεοφῶν ἐκώλυσε γενέσθαι τήν εἰρήνην Ε ή Τ

3. Σωκράτης βούλεται διδάσκειν τούς μαθητάς Ε ή Τ

4. Κὶμων ἠνάγκασε τόν βασιλέα συνάψαι μάχην Ε ή Τ

5. Οἱ ἄνθρωποι εἰς τόν ἥλιον οὐ δύνανται ἀποβλέπειν Ε ή Τ

6. Οὗτος οἴεται δίκαια πράττειν Ε ή Τ

Ε. (15 λεπτά)

Βρίσκουμε τα απαρέμφατα στο κείμενο της σελίδας 98, τα καταγράφουμε και αναφέρουμε για το καθένα αν ισχύει η ταυτοπροσωπία ή η ετεροπροσωπία (στο πρόχειρο)